הצצה ליחסים

הצצה ליחסים (באנגלית: May December; "מאי דצמבר") הוא סרט דרמה אמריקאי בבימויו של טוד היינס, ותסריט על ידי סמי ברץ', שמבוסס על סיפור מאת ברץ' ואלכס מכניק. העלילה סובבת סביב השחקנית אליזבת ברי (נטלי פורטמן), שנוסעת לג'ורג'יה על מנת לפגוש וללמוד על חייה של אישה שנויה במחלוקת (ג'וליאן מור), שאותה היא אמורה לגלם בסרט. עלילת הסרט לוקחת השראה רופפת מהמקרה של הפושעת מרי קיי לטורנו.

הסרט הוכרז ביוני 2021, כשפורטמן ומור הצטרפו לצוות השחקנים. צילומי הסרט החלו בסתיו 2022 בסוואנה שבג'ורג'יה. הקרנת הבכורה של הסרט הייתה בפסטיבל הקולנוע בקאן ה-76 ב-20 במאי 2023, והוא זכה בו לשבחים רבים. בנוסף, נקנו בפסטיבל זכויות ההפצה בצפון אמריקה על ידי ספק שירותי הזרמת מדיה "נטפליקס" תמורת 11 מיליון דולר, העסקה הגדולה ביותר של הפסטיבל.

הסרט עלה לאקרנים בבתי הקולנוע בארצות הברית ב-17 בנובמבר 2023 וב"נטפליקס" ב-1 בדצמבר 2023. הסרט עלה לאקרנים בישראל ב-23 בנובמבר 2023.

 תקציר העלילה 
עשרים שנה לאחר שפרשת האהבים שלהם הידועה לשמצה גרמה לתדהמה, זוג נשוי עם פער גילים עצום מסתבך כששחקנית מגיעה לעשות תחקיר לסרט על עברם של בני הזוג.

 צוות השחקנים והדמויות 
 נטלי פורטמן - אליזבת ברי
 ג'וליאן מור - גרייסי את'רטון-יו
 צ'ארלס מלטון - ג'ו יו
 די. וו. מופט - טום
 פיפר קורדה - הונור
 אליזבת יו - מרי
 גבריאל צ'ונג - צ'רלי
 קורי מייקל סמית' - ג'ורג'י
 לורנס ארנסיו

 הפקה 
ביוני 2021 פורסם כי נטלי פורטמן וג'וליאן מור לוהקו לסרט. בספטמבר 2022 הצטרף צ'ארלס מלטון לצוות השחקנים. בינואר 2023 דווח שפיפר קורדה, אליזבת יו וגבריאל צ'ונג הצטרפו לצוות השחקנים.

 צילום 
צילומי הסרט התרחשו בסוואנה שבג'ורג'יה, והסתיימו לאחר 23 יום בנובמבר 2022.

 הפצה 
בפברואר 2023 רכשה "סקיי סינמה" את זכויות ההפצה בבריטניה. הסרט נבחר להתחרות על פרס דקל הזהב בפסטיבל הקולנוע בקאן ה-76, שם הוא הוקרן בבכורה ב-29 במאי 2023. במאי 2023 רכשה "נטפליקס" את זכויות ההפצה תמורת 11 מיליון דולר. בנוסף, הסרט הוקרן בפסטיבל הקולנוע של ניו יורק ב-29 בספטמבר 2023.

הסרט עלה לאקרנים בבתי הקולנוע הנבחרים בארצות הברית ב-17 בנובמבר 2023, וב"נטפליקס" ב-1 בדצמבר 2023. בישראל הסרט עלה הסרט לאקרנים ב-23 בנובמבר 2023.

 ביקורות 
באתר הביקורות "Rotten Tomatoes" זכה הסרט לציון של 92% על בסיס 215 ביקורות, עם דירוג ממוצע של 8.1/10. הקונצנזוס של האתר כתב כי . באתר הביקורות המשוקללות "Metacritic" זכה הסרט לציון של 85/100 על בסיס 44 ביקורות, דבר המצביע על "הערכה אוניברסלית".

 פרסים ומועמדויות 
פרסתאריך הטקסקטגוריהמועמד (ים)תוצאהמקורפרסי אגודת מבקרי הקולנוע של סן דייגו19 בדצמבר 2023שחקן המשנה הטוב ביותרצ'ארלס מלטוןשחקנית המשנה הטובה ביותרג'וליאן מורהתסריט המקורי הטוב ביותרסמי ברץ'פרס גלובוס הזהב7 בינואר 2024הסרט הטוב ביותר - קומדיה או מוזיקליהצצה ליחסיםהשחקנית הטובה ביותר - סרט קומדיה או מוזיקלינטלי פורטמןשחקן המשנה הטוב ביותר - סרט קולנועצ'ארלס מלטוןשחקנית המשנה הטובה ביותר - סרט קולנועג'וליאן מורפרסי איגוד מבקרי הקולנוע האמריקאי14 בינואר 2024שחקן המשנה הטוב ביותרצ'ארלס מלטוןשחקנית המשנה הטובה ביותרג'וליאן מורהתסריט המקורי הטוב ביותרסמי ברץ'פרס האקדמיה האוסטרלית לאמנויות הקולנוע והטלוויזיה (בינלאומי)10 בפברואר 2024שחקנית המשנה הטובה ביותרג'וליאן מורפרס בחירת הקהל18 בפברואר 2024ההופעה הקולנועית של השנהנטלי פורטמןפרס אינדפנדנט ספיריט25 בפברואר 2024הסרט הטוב ביותרהצצה ליחסיםהבמאי הטוב ביותרטוד היינסההופעה הראשית הטובה ביותרנטלי פורטמןהופעת המשנה הטובה ביותרצ'ארלס מלטוןהתסריט הראשון הטוב ביותרסמי ברץ'פרס סטלייט3 במרץ 2024הסרט הטוב ביותר - דרמההצצה ליחסיםהשחקנית הטובה ביותר בסרט קולנוע - דרמהנטלי פורטמןהשחקן הטוב ביותר בתפקיד משנהצ'ארלס מלטוןהשחקנית הטובה ביותר בתפקיד משנהג'וליאן מורהתסריט המקורי הטוב ביותרסמי ברץ'פרס אוסקר10 במרץ 2024התסריט המקורי הטוב ביותרפרס גילדת הכותבים של אמריקה14 באפריל 2024התסריט המקורי הטוב ביותר

 קישורים חיצוניים 

ביקורות 

 הערות שוליים 

קטגוריה:סרטים אמריקאיים משנת 2023
קטגוריה:סרטי קומדיה שחורה אמריקאיים
קטגוריה:סרטים באנגלית
קטגוריה:סרטי דרמה רומנטית אמריקאיים